ག་པོར་བྱེད་དེས་དགྲ་སྡེ་ཀུན་བཅོམ་པ། །དེ་ཡི་
ཁྱད་པར་ཆོས་གང་ཕྲག་དོག་པས། །ཀུན་ནས་དཔའ་བའི་མཐུ་ཡིས་སྲིད་སྒྲུབ་
ལ། །དེང་འདིར་འཁུ་ཞིང་མི་མཐུན་སྒྲོགས་པ་བཞིན། །དེས་ནི་གཞན་ཕྱོགས་
རྒོལ་བ་གཏུམ་པོའི་ཤུགས། །འཇོམས་བྱེད་ཞོ་འཐུང་རུས་པའི་རྡོ་རྗེ་གང༌། །
འཛིན་མའི་མིག་སྟོང་ལྡན་པར་གྱུར་ཅིག་གུ། །དེ་ལྟར་ཚེ་བསོད་སྟོབས་དང་བློ་
གྲོས་གྲགས་པ་རྣམ་པར་རྒྱས་པའི་ཡལ་ག་ཅན། །གང་གི་ཆབ་སྲིད་རྩ་བ་བརྟན་
པོའི་གྲིབ་མ་སྣུམ་པོས་འབངས་རྣམས་བདེར་སྐྱོང་བ། །ལེགས་བྱས་དུ་མའི་ར་
706
-----------

བར་གནས་ཤིང་སྡེ་བཞིའི་འབྲས་བུའི་ཁུར་གྱིས་ལྕི་བ་ཡི། །འདོད་པའི་རེ་སྐོང་
དཔལ་ལྡན་ས་བདག་ལྗོན་པ་ཁྱོད་ནི་རྟག་ཅིང་བརྟན་གྱུར་ཅིག །ཅེས་ཤིས་པ་
བརྗོད་པ་འཁོར་ལོ་རིན་པོ་ཆེའི་གཏམ་ལས་རྒྱལ་སྲིད་ཀྱི་དཔལ་ལྟེ་བ་ལྟར་བརྟན་
ང་འི་སྐབས་ཀྱི་གཏམ་སྟེ་གཉིས་པའོ། །
ཇི་ལྟར་མཁའ་ལ་ཉི་མའི་དཀྱིལ་འཁོར་གྱིས་ནི་འོད་རབ་སྤྲོ་བས་གླིང་
བཞིའི་ཁྱོན། །གནག་པའི་མུན་པ་ཀུན་ནས་བཅོམ་སྟེ་སྐྱེ་དགུའི་བློ་མིག་རང
སད་སྣང་བ་(5ན) བཀྱེ། །དེ་བཞིན་མི་བདག་དཔལ་ནི་ཕྱོགས་བཅུ་ནམ་
མཁའི་མཐས་གཏུགས་བར་དུ་རིང་འགྲོ་བའི། །འཁུར་གྱིས་ལྕིད་པ་གང་གི་
བཀའ་ནི་ས་སྐྱོང་རྣམས་ཀྱི་མགོ་ལ་ངལ་བསོར་ཤོག །དེ་ཡི་བསོད་ནམས་ཆེན་
པོའི་རྒྱ་མཚོ་ཡི། །སྙིང་པོ་ལས་འོང་བཙུན་མོའི་མཛེས་སྡུག་གི །ཟླ་ཚེས་གཞོན་
ནུའི་འཛུམ་འོད་གསར་པ་དེ། །འཇིག་རྟེན་ཀུན་དགའ་སྐྱེད་པའི་མགྲོན་དུ་
བྲིམས། །དེ་ཚེ་ཡིད་སྲུབ་ཀྱི་ནི་མདའ་ལྔ་པ། །སྐྱེངས་ཏེ་སྒྲིབ་བྱེད་ཁྲེལ་གཞུང་
ངོ་ཚའི་གོས། །དེ་ལ་གཡོགས་པའི་ཟོལ་གྱིས་བསྒྲིབས་པ་བཞིན། །རྒོད་དང་
ཁེངས་པ་ང་རྒྱལ་རྣམས་སྤངས་པའི། །རི་དྭགས་མིག་ཅན་དེ་ཡི་ཟུར་མིག་
གིས། །མདའ་རྣོན་གཡོ་བ་རྣམས་ཀྱི་འབབས་པའི་རྟེན། །མི་ཡི་ཁྱུ་མཆོག་ཁྱོད་
ཀྱི་ལང་ཚོ་ཡི། །གང་བ་མངོན་པར་རྫོགས་པས་མཛེས་གྱུར་ཅིག །དེས་ན་ཡིད་
འོང་པད་རྫིང་དཔལ་གྱིས་ནི། །པདྨ་དང་ནི་ཤར་གྱི་རི་བོ་ལ། །ཉི་མ་གཞོན་
ནུའི་རྣམ་པར་མཛེས་པ་བཞིན། ། ས་སྐྱོང་བཙུན་མོ་རིག་འཛིན་ རྒྱལ་ པོའི་
སྲས། །ལེགས་བྱས་དུ་མའི་གཏེར་དང་རབ་ལྡན་ཅིང་། །དེ་ནི་རིགས་བཙུན་
དག་པ་གསེར་ལྟ་བུ། །དུལ་ཞིང་བདེན་སྨྲ་ཐུབ་པ་རྣམས་ཀྱི་བཞིན། །སྤྱོད་
པའི་དྲི་ཞིམ་ཙནྡན་ནགས་ཀླུང་དུ། །མ་ལ་ཡ་ཡི་རླུང་གཞོན་རྒྱུ་བ་ལྟར། །
707

འབངས་རྣམས་དབུགས་འབྱིན་རྗེ་ལ་གུས་བརྩོན་པའི། །མདངས་ལྡན་བསྟན་
བཅོས་རིག་པའི་རྒྱལ་སྲས་ཚོགས། །དབྱར་གྱི་ཕུན་ཚོགས་ལྟ་བུར་དར་གྱུར་ཅིག །
གཞན་ཡང་ཚུལ་བཞིན་སྤྱོད་པའི་ཁུར་ཆེན་པོ། །འཛིན་པས་སྤོས་ཀྱི་གླང་པོ་
ལྟར་དཔའ་ཞིང་། །བློ་ནི་རབ་( 5བ) གསལ་ཆེན་པོའི་མདུན་ས་རུ། །ཡ་
མཚན་སྐྱེད་པའི་གཏམ་བཟང་གླེང་བ་ལ། །ལུགས་ཤེས་ཕུར་བུ་བས་ཀྱང་དེ་
རྨད་བྱུང༌། །དེས་ཚིག་མཁས་པ་རྣམས་ཀྱི་རྣ་བའི་རྒྱན། །དེ་འདྲ་སྔོན་ཆད་ས་
ལ་སྤྱོད་པ་འགའི། །ཞལ་གྱི་སྒོ་ལས་ནམ་ཡང་མ་བརྒྱུས་པས། །ས་ཡི་དབང་
ཕྱུག་ཁྱོད་ཀྱི་བསོད་ནམས་ལ། །འོས་ཞེས་དེང་འདིར་ལྷ་ལས་བབས་པ་ལྟའི། །
བཀའ་ཡི་བློན་པོ་དུ་མ་ཁྱོད་སྲིད་དང་། །དུས་ཀུན་འགྲོགས་པ་ཡིས་ཀྱང་ཤིས་
གྱུར་ཅིག །གང་ལ་བཅོལ་བའི་བྱ་བ་གསེར་བཞིན་དུ། །གཅེས་པའི་བྱི་དོར་
དག་ལ་བརྩོན་ལྡན་ཞིང་། ། མི་དག་བཀའ་ནི་ནོར་བུའི་ཅོད་པན༌ལྟར། །
གཙུག་ལ་འཆང་ཞིང་ངང་ཚུལ་དགེ་ལ་གོམས། །གཟུགས་བཟང་བློ་དང་བྱ་བ་
དྲི་མེད་པ། །ལས་ཀྱི་སྐུད་པས་ཕན་ཚུན་ཚེམ་པ་བཞིན། །མཛའ་བའི་བརླན་
གྱིས་མི་མཐུན་སྐྱོན་སྐམ་པ། །ཀུན་གྱི་སྙིང་སྡུག་རྒྱལ་པོའི་སྤྱན་མི་སྟེ། །གཞན་
ཡང་མཚོན་ལ་གོམས་ཤིང་དཔའ་བའི་སྙིང་། །རྡོ་རྗེ་ལྟ་བུར་བརྟན་པའི་དམག་
དཔོན་དང་། །ཡིད་གཞུངས་ཚིག་རབ་གསལ་བའི་ཕོ་ཉ་སོགས། །འཁོར་ནི་ཟླ་
བ་རྒྱུ་སྐར་ལྟར་མཛེས་ཤོག །མཚོ་ལ་ངང་པའི་བུ་མོ་རྩེ་དགའ་ཡིས། །ཀུན་ཏུ་
དགའ་ཞིང་ངང་གིས་འཇུག་པ་ལྟར། །གང་གི་བཀའ་འབངས་ས་ཆེན་པོ་ཡི་
རྡུལ། །དེ་སྙེད་ཀྱང་ནི་དགེ་ལ་ངང་གི་འཇུག །འཇིག་རྟེན་དག་ན་རིན་ཐང་
ཅན་གྱི་ནོར། །ཕུན་སུམ་ཚོགས་གང་དེ་ཡིས་དེ་ལ་ཕྱུགས། །ཉམས་དང་རྒུད་
པ་རིང་སྤང་བདེ་དང་འབྱོར། །དབང་ཆེན་ས་ལ་དབྱར་གྱི་མྱུ་གུ་འདྲ། །མི་
708

དབང་གྲགས་ པ་ དབྱཪ་ ལས་ སྐྱེས་པའི་རྔ། ། ཐོས་པས་དགའ་ བའི་ མངའ་
འབངས་( 6ན) གཙུག་ཕུད་ཅན། །ཁྱོད་ཀྱི་སྙན་པ་གླུ་རུ་ལེན་བཞིན་དུ། །
དགའ་སྟོན་ཆེན་པོར་སྲིད་མཐར་རོལ་གྱུར་ཅིག །ས་ཡི་དབང་ཕྱུག་དབུ་རྨོག་
ངཙན་པོའི་གཟིས། །དགྲ་སྡེ་ཀུན་བཅོམ་ཁྱོད་ཀྱི་དཔུང་སྦྲམ་གྱིས། །ཆུ་གཏེར་
བཞི་ཡི་སྐེ་རགས་གཡོ་ལྡན་པ། །ས་གཞི་རི་གླིང་རྒྱ་མཚོར་བཅས་པ་ཀུན། །
དབང་དུ་བྱས་འདི་རྒྱལ་སྲས་ང་ལ་ནུར། །མཚུངས་ཀྱང་ཁྱོད་ནི་ཕྲག་དོག་རྩུབ་
མོ་ཡིས། །སླར་ཡང་ཉམས་པའི་གོ་སྐབས་ཡོད་མ་ཡིན། །དེ་ཕྱིར་ཁོ་ར་ཁོར་
ཡུག་འཛིན་མའི་ཁྱོན། །ཕྱོགས་ཀྱི་བུ་མོའི་གདོང་ལ་ལེགས་བྱས་ཀྱིས། །གྲགས་
པའི་སྤྲིངས་ ཡིག་ འབྲི་ བའི་ གདུགས་དཀར་པོས། ། སྲིད་པའི་ དགུང་ ནས་
འགེབས་པའི་བྱེད་པ་པོར། །མི་དབང་སྟོབས་ཀྱི་བདག་ཉིད་ཁྱོད་གྱུར་ཅིག །
མདོར་ན་མཁུར་ཚོས་དཀར་དམར་སྣུམ་ཞིང་གསེར་གྱི་རྣ་ཆ་གཡོ་ལྡན་བཙུན་མོ་
དང་། །སྲས་དང་འཁོར་འབངས་བློན་པོ་དཔའ་བོའི་དཔུང་ཚོགས་རུ་དར་
ནམ་མཁའ་སྒྲིབ་བྱེད་པ། ལྷ་དབང་གཡུལ་ནི་ལྷ་མིན་ཚོགས་ལས་རྒྱལ་ ཏེ་
དགའ་སྟོན་ཁྱད་པར་སྒྲུབ་པ་བཞིན། །དེང་འདིར་ཁྱོད་ཀྱང་ཀུན་ཏུ་བཀྲ་ཤིས་
བྱེད་པའི་ཚོགས་དེ་རྣམས་ཀྱིས་དགེ་གྱུར་ཅིག །ཅེས་ཤེས་པ་བརྗོད་པ་འཁོར་ལོ་
རིན་པོ་ཆེའི་གཏམ་ལས་བཙུན་མོ་སྲས་འཁོར་བློན་འབངས་ས་གཞི་རྩིབས་སྟོང་
གིས་ཉེ་བར་མཚན་པའི་སྐབས་ཀྱི་གཏམ་སྟེ་གསུམ་པའོ། །
གང་དུ་འཇིགས་པ་མེད་པའི་ང་རོའི་དབྱངས་ཀྱི་དྲག་པོའི་སྒྲ་དག་རབ་
བསྒྲགས་པས། །རི་དྭགས་ཚོགས་ཀུན་སྐྲག་ཅིང་རིད་པའི་ལུས་ནི་འདར་ལྡན་
ཉིད་དུ་བྱེད་པ་ཡི། །སེངྒེ་བཞིན་དུ་ལུགས་གཉིས་ཁྲིམས་ཀྱི་( 6བ) གད་རྒྱངས་
མཐོན་པོ་ཆེས་ཆེར་འདིར་བསྒྲགས་པས། །སྡིག་སྤྱོད་ཚོགས་རྣམས་ཉམས་ཉེས་
709

གྱུར་ཏེ་དམ་པའི་ལུགས་བཞིན་དགེ་ལ་སྤྱོད་གྱུར་ཅིག །གང་ལས་ཕན་དང་བདེ་
}
བ་ཀུན་འབྱུང་བ། །རིན་ཆེན་འབྱུང་གནས་རྒྱ་མཚོ་ཆེན་པོ་ལྟར། །བླ་མེད་
དཀོན་མཆོག་ གསུམ་གྱི་བསྟན་པ་ལ། །བཀུར་འོས་རྗེད་པར་བྱ་བས་མཆོག་
གུས་ཤིང་། །ཇི་ལྟར་ཡིད་ལ་རབ་ཏུ་འདུན་པ་ཡི། །འདོད་པའི་དོན་བཞིན་
དམ་པའི་ཆོས་རྣམས་ཀྱང་། །ཀུན་ཏུ་དྲི་མེད་དག་པར་ལེགས་བྱས་ཀྱིས། །
བསྒྲུབ་ལ་བརྩོན་པའི་ཁུར་ནི་རབ་ཏུ་ལྕི། །རབ་དཀར་པད་རྩ་དུང་དང་ཀུ་མུཏ་
བཞིན། །ཆེས་དཀར་སེམས་ཀྱིས་ཕ་མ་ལ་བཀུར་སྟིའི། །བྱ་བའང་དེ་ཡི་དྲིན་
བཞིན་མཐའ་ཀླས་པའི། །སྲོལ་ནི་ལམ་པོ་ཆེ་བཞིན་དབྱེ་བར་མཛོད། །གང་
དང་མཚུངས་པའི་ཕུན་སུམ་ཚོགས་པ་ནི། །སྲིད་གསུམ་རིན་ ཐང་ལྡན་པའི་
ནོར་མ་ལུས། །བསྡུས་པར་གྱུར་ཀྱང་ཆར་ཡང་མི་བསྒྲུན་པའི། །ཡོན་ཏན་ལྡན་
ལ་རབ་གུས་བླུན་ལ་མིན། །དེ་བཞིན་བྱ་བ་གང་ལ་གོམས་པའི་མཐུ། །བརྟན་
ལྡན་རི་བོ་བཞིན་དུ་ཆེས་བརླིང་བའི། །རིགས་མཐོ་བ་དང་རྒན་ལ་ཕུ་དུད་
ནི། །ཉམས་ཆུང་བྲན་གྱི་ཚོགས་ཀྱིས་རྗེ་ལ་བཞིན། །སྐྱེ་བ་སྔར་གོམས་ལྡན་
པའི་བག་ཆགས་མཐུ། །ནམ་ཡང་བཏང་དཀའ་དེ་བཞིན་མཛའ་བཤེས་ལ། །
གཞུང་བས་རིང་དུ་འདྲིས་ལ་སླར་ཡང་ནི། །གནོད་པ་མ་ཡིན་ཕན་པའི་ལུགས་
ཡངས་མཛོད། །ཆུ་གཏེར་གྱིས་ནི་ཟླ་བ་གཞོན་ནུ་དང༌། །བསིལ་ཟེར་གྱིས་
ཀྱང་ཆུ་བོའི་ཀླུང་རྒྱུན་བཞིན། །ཁྱོད་མཐུས་དབང་བའི་མངའ་འབངས་རྣམས་
ཀྱང་ནི། །ཕུ་ནུ་ལྟ་བུར་གཅིག་ལ་གཅིག་མཛའ་(7ན)ཞིང་། །གཡོན་ཅན་
གང་ཞིག་ཆགས་སྡང་རྟོག་པའི་རྗེས། །ཡིད་ནི་འཁྱོག་པོར་སོང་བའི་ཡ་ཡོ་
ཅན། །དེ་ཡང་ཁྱོད་ཀྱིས་བསྲུང་ལ་འོས་མིན་པས། །ཐིག་བཏབ་བཞིན་དུ་ཡིད་
རབ་དྲང་བ་དང་། ། ཆར་སྤྲིན་འབྲུག་སྒྲ་ཅན་གྱིས་དགའ་བ་ཡི། །རྨ་བྱའི་
710
-------

ཚོགས་ཀྱི་མིག་ནི་དེ་ལ་བཞིན། །སྐྱེ་བོ་ཀུན་ཀྱང་མིག་ནི་ཡ་རབས་ལ། །ལྟ་བའི་
།
སྣང་བ་རབ་ཏུ་འབྱམས་ཀླས་ཤོག །འབད་པས་བསགས་པ་སྦྲང་མའི་སྦྲང་རྩི་
ལྟའི། །ཟས་དང་ནོར་གྱིས་མཆོད་འོས་ཀུན་མཆོད་ཅིང་། །སྦྱིན་ལ་རབ་ཡངས་
ལུགས་བཞིན་སྤྱོད་ཤེས་པས། །ཆུད་མི་འཛའ་ལ་ཕོངས་པ་མེད་པ་དང་། །
སྔོན་ཆད་དྲིན་གྱིས་བསྐྱངས་པའི་བྱེད་པ་ཅན། །དེ་ལ་ཕན་ལན་འདོགས་པའི་
བྱ་བ་ནི། །ཆགས་ཅན་རྣམས་ཀྱི་ཡིད་ལ་མཛེས་མ་བཞིན། །ནམ་ཡང་བརྗེད་
པ་མེད་ དེ་ སྙིང་ ལ་ གནས། ། ཚོང་འདུས་རྣམས་ སུ་ སྐྱེ་ བོའི་ལག་པ་ལ། །
འགྲིམས་པའི་ཚོང་ཟོང་ལྕིད་ལ་འཇལ་བའི་རྫས། །བྲེ་སྲང་དག་ལའང་གཡོ་
སྒྱུས་མ་བསླད་པའི། །ལུགས་བཞིན་སྣང་བའི་ཁྲིམས་ཀྱི་སྒོ་འབྱེད་མཛོད། །ཇི་
ལྟར་གཡོ་བ་མེད་པའི་ས་གཞི་དང་། །འགྲོ་བ་ཀུན་གྱིས་སྤྱོད་པའི་བཏུང་ཆུ་
བཞིན། །སྤྱི་སྙོམ་ཆེ་ཞིང་ཕྲག་དོག་མེད་ཁྱོད་ཀྱིས། །བྱ་བ་འདི་ལ་འབངས་
རྣམས་སྦྱོར་བ་དང་། །ཀུན་ཏུ་མི་བརྟན་གཡོ་སྒྱུས་གང་བའི་སྣོད། །བུད་མེད་
ཀྱི་ནི་ཅ་ཅོའི་ཚུལ་མིན་ཚིག །ཇི་སྙེད་ཁ་ལས་རྒྱུ་བའི་བག་ཡངས་ཅན། །དེ་ལ་
མི་ཉན་དུག་བཞིན་རྣམ་པར་སྤོངས། །གཞན་ཡང་དབྱངས་ཅན་ཕང་པའི་རྒྱུད་
མངས་ལྟར། ། ངག་ཀྱང་རབ་ཏུ་འཇམ་ཞིང་སྨྲ་མཁས་པ། །དེ་ལྟ་བུ་ཡི་སྐྱེ་
(7བ)དགུའི་ཚོགས་རྣམས་ཀྱིས། །ས་གཞི་ཆེན་པོ་ཡོངས་སུ་གང་བར་ཤོག །
གང་ཞིག་སྤོས་ཀྱི་གླང་པོ་ལྟར་དཔའ་བས། །བྱ་བ་ཀུན་གྱི་འཁུར་ཡང་བཟོད་པ་
དང་། །ཐེག་པ་ཆེ་ཞིང་བློ་ཡི་ཁོག་ཡངས་པ། །མདོར་ན་དམ་པའི་མི་ཆོས་
གཙང་མ་ཡི། །མེ་ལོང་ངོགས་སུ་མངའ་འབངས་སྐྱེ་དགུའི་ཚོགས། །བཞིན་
མཚར་མཛེས་སྡུག་བཅུ་དྲུག་ལང་ཚོ་ནི། །རྫོགས་པ་དེ་ཉིད་རྫོགས་པར་འདིར་
བཀོད་དེ། །ལུགས་གཉིས་ཁྲིམས་ཀྱི་ལྕགས་ཀྱུ་མི་བཟོད་པས། །མྱོས་པའི་གླང་
711

པོ་བཞིན་དུ་རྣམ་འཁྱམས་པའི།
།ལུས་ཅན་ཀུན་ཀྱང་དེང་འདིར་དབང་བྱས་
ཏེ། །བཀའ་ཁྲིམས་བཙན་པོའི་གསེར་གྱི་གཉའ་ཤིང་ནི། །གཡོ་མེད་བྱ་ཕྱིར་
གཙུག་ལ་རྣམ་བཀོད་ནས། །རྫོགས་ལྡན་དང་པོའི་སྣང་བའི་ཉི་མ་དེ། །སྙིགས་
མའི་ནུབ་རིར་གཉིད་ལོག་ལས་སད་ནས། །ཁྱོད་ཀྱི་བསོད་ནམས་མཁའ་ལ་རྒྱུ་
བ་ཡིས། །མངའ་འབངས་བདེ་སྐྱིད་ཉིན་མོར་བྱེད་གྱུར་ཅིག །དེ་ལྟ་དེ་ལྟར་
ཁྱོད་ཀྱི་བཀའ་ཁྲིམས་པདྨོ་རྣམ་པར་རྒྱས་པ་དེ་ཡིས་ནི། །དྲི་མེད་སོ་ཡི་ཟེའུ་འབྲུ་
དཀར་པོ་རབ་རྔོམ་སྡིག་སྤྱོད་རྣམས་ལ་འཕྱ་བ་བཞིན། །དགོད་པས་དེ་དག་
རང་གི་ཚུལ་ལ་ངོ་ཚ་བཞིན་དུ་བག་མེད་གནས་གཏོང་སྟེ། །གང་གིས་རབ་
བསྔགས་ལུགས་བཞིན་སྤྱོད་པའི་ཁང་བཟང་མཆོག་དེ་ལ་ནི་གནས་གྱུར་ཅིག །
ཅེས་ཤིས་པར་བརྗོད་པ་འཁོར་ལོ་རིན་པོ་ཆེའི་གཏམ་ལས་དམ་པའི་མི་ཆོས་
གཙང་མ་བཅུ་དྲུག་སོགས་ལུགས་གཉིས་ཁྲིམས་ཀྱི་མུ་ཁྱུད་བཟང་པོ་འཁྲིལ་བའི་
སྐབས་ཀྱི་གཏམ་སྟེ་བཞི་པའོ། །
རྒྱལ་སྲིད་ཆོས་བཞིན་སྐྱོང་བ་ཡི། །བྱ་བ་རིན་ཆེན་གསེར་ལས་( 8ན)
གྲུབ། བློ་གྲོས་ ཚེ་ བསོད་ ནོར་ དང་སྟོབས། ། སྒྱུ་ རྩལ་ ཕུན་ ཚོགས་ ལྟེ་ བ་
བརྟན། །བཙུན་མོ་སྲས་འཁོར་བློན་དང་འབངས། །ས་གཞི་ཆེན་པོའི་རྩིབས་
སྟོང་ཅན། །ལུགས་གཉིས་ཁྲིམས་ཀྱི་མུ་ཁྱུད་ནི། །རབ་མཉམ་མཆོག་ཏུ་བཟང་
འཁྲིལ་བ། །སྔོན་མེད་འཁོར་ལོ་རིན་ཆེན་འདི། །བཙུན་པ་སྒྲ་དབྱངས་ཟླ་བ་
ཡི། །མི་ཤེས་གཏི་མུག་རྨོངས་པའི་གཉིད། །འཇམ་དབྱངས་བླ་མའི་མཁྱེན་
རབ་ཀྱིས། །རབ་ཏུ་བཅོམ་པའི་དཔའ་རྟགས་ཉིད་དུ་དངོམས་འོས་ལེགས་སྐྱེས་
མགྲིན་པའི་རྫ་རྔ་ནི། །དཔལ་ལྡན་དཎྜིའི་གཞུང་བཞིན་ཅུང་ཟད་འཁྲོལ་འདི་མི་
ཡི་བདག་པོ་ཁྱོད་ཉིད་ལ། །མཛའ་བའི་སྐྱེས་སུ་འབུལ་ན་ཕྱོགས་ལས་རྣམ་པར་
712

རྒྱལ་བ་ཡི་ནི་ནམ་མཁའ་ལ། །རབ་ཏུ་བསྐོར་ཏེ་བདུད་བཞིའི་གཡུལ་བཅོམ་
རྒྱལ་བ་བཞིན་དུ་ཁྱོད་ནི་རྒྱལ་གྱུར་ཅིག །
ཅེས་པ་ཆུ་བྱ་གནམ་ལོ་གསར་བཞད་ཀྱི་དགའ་སྟོན་རང་ཉིད་གང་དུ་སྐྱེ་
བའི་ཡུལ་དུ་སྡོད་སྐབས་དང་འགྲིག་པས། །སྤུན་ཟླ་ས་སྐྱོང་སྐུ་མཆེད་ལ་ཕན་
པར་གདམས་པའི་གཏམ་བཟང་འཁོར་ལོ་རིན་པོ་ཆེ་འདི་ཡང་བསྟན་འཛིན་
ཆོས་ཀྱི་ཉི་མས་རང་ལོ་ཉེར་བཞི་པའི་ཐོག་མར་སླེབས་པའི་ཚེ་ཤིས་པ་བརྗ